**Alba vindecare**

*Dragos Niculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cad pe ieslea lumii fulgii de-nceput

Ca o mîntuire albă pentru mîine,

Cresc din viscol aripi celor ce-au durut

Şi pe coşuri iese cald miros de pîine.

Renăscuți din abur, stelelor de nea,

Ce-şi presară cerul cumințeniei sfinte,

Să le dăm azi şansa de-a ne vindeca,

Dezrobind tăcerea fostelor cuvinte.

Ne va batea-a clopot ceasul de noroc,

Strălucind ca Oameni de zăpadă nouă…

Vom pleca spre munte să aprindem foc,

Să-i culegem verii lacrima de rouă.

Dintre toți, iubito, numai noi să fim

Vulturi singuratici, cu dureri salvate,

Binelui iernatic haide să-i zidim,

Ȋn pereți de lapte, trupuri ne-mpăcate.

A-nceput tot urlă lupii prin păduri,

Cade-omăt şi-i rece ca o dezlegare,

Doar noi doi purta-vom falnice armuri

Prin globala pace, omenesc de mare.

(Din volumul “Cinci vreascuri şi fapta de mîine”

Autor: Dragoş Niculescu)